Egiptoko VI. dinastia

Egiptoko VI. dinastiak K.a. 2350etik K.a. 2190 arte irauten du, eta, egiptologo gehienek, Egiptoko Antzinako Inperioaren azken zatitzat hartzen dute.
 Historia 
Manetonek, errege hauek Menfisetik, Mennefer antzinako egiptoeraz, gobernatu zutela idatzi zuen, handik gertu eraikia izan zen Unisen piramidetik hartutako izena; arkeologoak, Manetonekin bat datoz.

Dinastia hau Tetik sortu zuen, Iputekin ezkondua, Egiptoko V. dinastiako Unis faraoiaren alaba. Dinastia honetako beste faraoi azpimarragarri batzuk, Pepi II.a, 94 urteko erregealdia ematen zaiona, Egiptoren historian luzeena, eta Neithikert erregina dira, Nitokris bezala ere ezaguna greziar idazleen aldetik, honi buruz, adituren batzuk, Antzinako Egiptoko dokumentatutako lehen erregina ezezik, munduko lehen emakume gobernaria ere izan zela diotelarik.

Dinastia honetan zehar, Sinaiko Uadi Magharako turkesa meatzeetara espedizioak antolatu ziren, baita Uadi Hammamat eta Hatnubekoetara ere. Djedkare Isesik merkataritza espedizioak bidali zituen hegoaldera, Puntera, eta iparraldera, Bibloseraino. Pepi I.a, toki hauetara ezezik, Eblara ere iritsiko da, Sirian.

Garai honetan datatua dago Asuaneko grabatu bat, dromedario baten eta bertan muntatuta doan pertsonaren irudiarekin, animalia hau Saharara, Ekialdetik etorria iritsi izana, kristau garaian gertatu izana dioen hipotesia gezurtatuz.

Garai honetako historiaren ezagutza, aurreko erregeekin baino gehiago zabaltzen da, nobleen hilobietan aurkitutako idazkun biografiko ugariengatik. Honela, Pepi I.aren aurkako hutsegindako konspirazio bati buruz hitz egiten da. Pepi II.a errege gazteak idatzitako gutun bat ere irakur daiteke, bere espedizioetako bat, Nubiatik hegoaldera zegoen Yameko lurraldeko nano dantzari batekin itzultzen ari zelako asaldatua.

Nobleen hilobietako idazkun hauek, nobleek zuten geroz eta botere handiagoaren adibide bat baino ez dira, beranduago, erregearen botere absolutuari aurre egin ziotenak. Uste denez, hain erregealdi luzea izan zuen Pepi II.a hil ondoren, bere basailuak, jada, bere ondorengoen autoritateari aurre egiteko bezain indartsuak ziren, Antzinako Inperio absolutistaren amaiera azkarra eraginez.

 Dinastiako faraoiak 
 Ohiko izena Tronu izena Sa-Ra izena Iruzkinak Erregealdia Teti (Otoes)  -  Teti    12 urte Userkara  Userkara  -    urte 1 Pepi I.a  Meryra  Pepy    49 urte Merenra I.a  Merenra  Nemtyemsaf    5 urte Pepi II.a  Neferkara  Pepy    94 urte Merenra II.a  Merenra  Nemtyemsaf    urte 1Nitokris  Neithiqerty (?)  -  Manetonek, garaiko emakumerik eder eta nobleena bezala deskribatzen du eta Gizako hirugarren piramidea eraiki zuena bezala  2 urte

erdian|thumb|450px|Abidoseko Errege Zerrenda. 34.etik 39.erarteko kartutxoak

 Erreferentziak errege zerrendetan eta beste testu batzuetan 
Horusen izenaAbidoseko Errege ZerrendaSaqqarako Errege ZerrendaTurineko Errege KanonaManetonen ZerrendaErregealdiaSehoteptauyTetiTeti(irakurrezina)Otoes, Otius (30)K.a. 2345-K.a. 2323(?)Userkara(aipatu gabea)(galdua)(aipatu gabea)K.a. 2323-K.a. 2321MerytauyMeriraPepy20 urteFios (53)K.a. 2321-K.a. 2287AnjjauMerenraMerenra40 urteMetusufis (7)K.a. 2287-K.a. 2278NecherjauNeferkaraNeferkara90 urteFiops (100)K.a. 2278-K.a. 2184S...tauyMerenra Dyefaemsaf(aipatu gabea)urte 1Mentesufis (1)K.a. 2184-K.a. 2183(?)(aipatu gabea)(aipatu gabea)Neithikert (?)Nitokris (12)K.a. 2183-K.a. 2170

 Manetonen arabera, VI. dinastiak, Menfiseko sei errege izan zituen (parentesi artean, erregealdiaren urte kopurua)

 Dinastiaren kronologia 
Honako egiptologoek estimatutako kronologia:

 Lehen faraoia: Teti
 K.a. 2374-K.a. 2354 (Redford)
 K.a. 2345-K.a. 2323 (Shaw)
 K.a. 2323-K.a. 2291 (Allen)
 K.a. 2322-K.a. 2312 (von Beckerath)
 K.a. 2318-K.a. 2300 (Franke)
 K.a. 2311-K.a. 2281 (Malek)

 Azken faraoia: Nitokris (?)
 K.a. 2205-K.a. 2200 (Redford)
 K.a. 2193-K.a. 2191 (von Beckerath)
 K.a. 2184-K.a. 2181 (Shaw)
 K.a. 2180-? (Krauss, Franke)
 K.a. 2152-K.a. 2150 (Allen)
 K.a. 2141-K.a. 2140 (Malek)

 Kanpo estekak 

Kategoria:Antzinako Egiptoko dinastiak